בירי בירי

**בירי בירי**, מיוצגת בידי האמוג'י **🍺**, היא ישות סוריאל שהתחרתה בעונה הראשונה של מירוץ הסוריאל של רוליפולי. בירי ידועה בכך שהיא אומרת מילות שאלה אקראיות בהתחלה, באמצע ובסוף של משפטים. היא נוטה להתחיל משפטים באופן מסוים ולסיים אותם באופן אחר. היא סוטה מנושא השיחה שהיא מעלה באופן תכוף, ומנצלת מילים בעלות שתי משמעויות כדי לקחת את מה שהיא אומרת לכיוון אחר. היא הודחה בפרק החמישי, לאחר הופעה מאכזבת באלתור האלפביתי.

## השתתפות במירוץ הסוריאל של רוליפולי

בירי בירי השתתפה בעונה הראשונה של מירוץ הסוריאל של רוליפולי. היא סיימה במקום השמיני.

### כניסה למירוץ

**הוראות במה**: "בירי נכנסת לתוך אולם ההסתגלות ומסתכלת סביבה. היא רואה כי מדובר בבד"ד🤩 ומתחילה לפקפק בבחירות חייה"

**קונפשיונל ראשון**: "שלום, אני בירי, אבל אתם יכולים לקרוא לי סיפור לפני השינה, כי בלילות אני גלמודה כהוגן. אני סוטה מהנושא, אבל אף פעם לא מהנתיב בכביש, כי זה יכול לגרום לבומפ גדול 🥺 ואף אחד לא רוצה את זה 🥰 כי זה מלא בקשקושת 😒"

### חמשירים

בפרק הראשון של העונה, "חמשירים", המתמודדים התבקשו לכתוב חמשירים, שנשפטו בידי כותב החמשירים הידוע או. הנרי.

בפרק זה, בירי עלתה על המסלול בתוך מיכל ענק שמלא לחלוטין במים, לבושה בשמלה מפוספסת בלבן וזהוב, כשהפסים הזבובים מורכבים מדגי זהב. היא החזיקה דג טונה מת בידיה. היא הציגה חמשיר לגבי הפוביה האלימה שלה מהפסד בתחרות: "מה ייקרה אם לא אנצח? / האם אתפוצץ? האם אתפצלח? / כן, כן, כן / ללא ספק / בבקשה לא להדיח". בסיום הפרק, היא הוכרזה כמוגנת מפני הדחה.

### היה הגיבור של עצמך

בפרק השני של העונה, "היה הגיבור של עצמך", ישויות הסוריאל התבקשו לבצע משימות בנושא גבורה.

#### **אתגר בר-תקטונת**

באתגר בר-התקטונת, הישויות התבקשו להשתמש בקסמים ובכוחות העל שלהם בכדי לדחוף "גולה" (כדור ברזל) כמה שיותר רחוק. המנצח באתגר זכה לבחור איזו ישות תגלם איזו מפלגה באתגר בר-התגדולת. בחצי הגמר בירי השתתפה נגד סו פרסטר. בניסיון לדחוף את הכדור, היא הסתובבה במעגלים במקומה, שילבה את ידיה ופרפרה את עפעפיה באגרסיביות. היא ניצחה את סו פרסטר, ועלתה לגמר בו ניסתה לדחוף את הכדור באמצעות טקס האקה. היא הגיעה במקום השישי והאחרון בגמר.

#### **אתגר בר-תגדולת**

באתגר בר-התגדולת, הישויות גילמו נציגי מפלגות בכנסת הישראלית. בירי, שייצגה את מפלגת העבודה, עלתה לבמה כשגופה מרוח מכף רגל ועד ראש בדם. היא הייתה לבושה בקסדת אסטרונאוט שמלאה בניירת והחזיקה ביד אחת פטיש ומגל וביד האחרת סלמון מת. המצע שלה היה להעביד את כולם. לאחר שהשופטים התייעצו, היא הוכרזה כמוגנת מפני הדחה.

### מבט אל העבר

בפרק השלישי של העונה, "מבט אל העבר", ישויות הסוריאל טיילו בציר הזמן ופגשו דמויות היסטוריות.

#### **אתגר בר-תקטונת**

באתגר בר-התקטונת, הישויות התבקשו לחזור בזמן לנקודה לבחירתם ולנסות להציל כמה שיותר חיים. הישות שהצילה הכי הרבה בני אדם ניצחה באתגר וקיבלה נקודות בונוס באתגר בר-התגדולת. כטקטיקה, היא החליטה ללכת לכמה שיותר ארגוני פשע ובכל פעם שהם החזיקו רובה להשתמש במישהו כמגן אנושי כדי שהם לא יירו בבן אדם שהם רצו להרוג. לאחר מכן, היא התוודתה שהיא עשתה את זה ממניעים כאוטיים ולא במטרה לנצח במשימה. היא הרגה שישה אנשים; אלפונסו טבארס, מייקל ג'ונס, יוסף בדינגטון, דניאלה ספקטרום, רודריגו סלמנקה ויעל גנץ. כתוצאה מכך, היא הפסידה באתגר.

#### **אתגר בר-תגדולת**

באתגר בר-התגדולת, הישויות פגשו דמות היסטורית לבחירתם וניהלו איתה שיחה. הישות שניהלה את שיחת הסוריאל הפורייה ביותר ניצחה. למשימה זו, בירי עלתה בתוך גביע גלידה עם שלושה כדורי גלידה שהיו ערומים זה על זה בצבעים חום, לבן ואדום. בידיה היא החזיקה דג בורי מת בתוך ניילון שכתוב עליו "תאריך אחרון לשימוש 20.05.1994". על ראש הגביע היה כתוב "מנחם" ועל התחתית היה כתוב "בגין מלך". היא פגשה את עצמה בשנת 2020 והזהירה אותה לא ללכת למירוץ הסוריאל של רוליפולי. בירי של שנת 2020 קיבלה ממנה את הרעיון ללכת לתוכנית ולא הקשיבה לעצתה. בסיום הפרק, הוכרז שבירי מוגנת מפני הדחה.

### משחק המנוף

בפרק הרביעי של העונה, "משחק המנוף", ישויות הסוריאל ביצעו משימות שהיו קשורות לקומדיה.

#### **אתגר בר-תקטונת**

באתגר בר-התקטונת, הישויות התבקשו לספר בדיחה בפורמט של שאלה ותשובה. הבדיחה של בירי הייתה: "בירי, את מדהי? מה". היא לא ניצחה באתגר.

#### **אתגר בר-תגדולת**

באתגר בר-התגדולת, הישויות בחרו דמות מפורסמת לגלם בשעשועון הטלוויזיה "מוח על האש". בירי גילמה את מר לטין באתגר, וחזרה על המילה "מה" שוב ושוב. בסיום הפרק, רוליפולי הכריז עליה כמועמדת להדחה לצד פין באולינג האריסון. בדו-קרב הודעות הסוריאל, האריסון הודח ובירי שרדה.

### זה רק משחק

בפרק החמישי של העונה, "זה רק משחק", ישויות הסוריאל ביצעו משימות שהיו קשורות למשחק ותיאטרון.

#### **אתגר בר-תקטונת**

באתגר בר-התקטונת, הישויות השתתפו בסצנה אחד-על-אחד עם השחקנית שירה נאור בסיטואציות אינדיבידואליות שרוליפולי סיפק. באתגר, בירי גילמה תלמידה בשיעור חשבון ושירה נאור גילמה את המחברת שלה. בירי הגיעה במקום השמיני והאחרון באתגר, וקיבלה ציון של 1 מתוך 10.

#### **אתגר בר-תגדולת**

באתגר בר-התגדולת, "אלתור אלפביתי", כל שמונה הישויות השתתפו באותה סצנה וכל שורה שנאמרה הייתה צריכה להתחיל באות שאחרי האות בה השורה הקודמת התחילה. לאחר הופעה מאכזבת, רוליפולי הודיע שהיא מועמדת להדחה בשנית. היא התמודדה בדו-קרב הודעות סוריאל נגד סו פרסטר. בסיומו, הוכרז על הדחתה של בירי מהמירוץ.

### יציאה מהמירוץ

כשהודחה, בירי פסעה בעצב החוצה ואמרה: "בירי בירי... אומרת ביי ביי 🥲"

הודעת הפרידה של בירי נחשפה לאחר שחדר העבודה של מירוץ הסוריאל התמלא בבירה עד קצהו ופנחס גווין קפץ פנימה כדי להציל את הישויות שהיו בפנים. בירי אמרה את הודעת הפרידה שלה לכל ישויות הסוריאל שנשארו במירוץ, והיא "מה אוף למה איך". לאחר שסיימה להקריא אותה, רחל יצרה מחדש את מלוא אולפני הסטודיו.

בפינה "מיטקה מבקרת", מיטקה לחת ביקרה בכבדות את הודעת הפרידה, ונתנה לה את הציון הנמוך ביותר אי פעם - 0 מתוך 10. הסיבה לכך היא שלטענתה, הדרך בה ההודעה הוגשה כמעט וגרמה למותה של לחת.